stanford-oval/wikipedia huggingface dataset:
Pituusleikkaus

Leveän konerullan pituusleikkausta viideksi kapeammaksi rullaksi.
Pituusleikkaus on paperinvalmistuksen jälkikäsittelyvaihe, jossa paperikoneesta tulevat suuret konerullat leikataan ja kelataan kapeammiksi ja pienemmiksi asiakasrulliksi pituusleikkurilla. Asiakasrullien koon määrää kunkin paperintilaajan antamat tiedot siitä, minkä levyistä paperia ja minkä kokoisissa rullissa heidän painokoneessaan tai muussa paperinjalostusprosessissa (pakkauskone, kopiokone tms.) käytetään. Jos paperi toimitetaan arkkipainokonetta käyttävälle asiakkaalle, pituusleikkurilla oikeaan leveyteen leikattu paperi katkotaan vielä halutun mittaisiksi paperiarkeiksi arkituskoneessa.
Pituusleikkauksen yhteydessä poistetaan vialliset paperirainan osat ja jatketaan katkot niin että raina on yhtenäinen.
Yleisimmät pituusleikkurityypit ovat kantotelaleikkuri sekä keskiörullain. Kantotelaleikkurissa asiakasrullat muodostuvat kahden kantotelan varaan, minkä ansiosta se soveltuu isojen ja raskaiden asiakasrullien tekoon. Asiakasrullia ei voida pyörittää niiden keskiöstä, koska ne ovat vieri vieressä. Keskiörullainta käytettäessä rullat muodostuvat leikkurin molemmin puolin sijaitseville asemille. Keskiörullain eliminoi ajettavan rullan oman painon vaikutuksen rullaukseen, ja sitä käytetään erityisesti superkalanteroidun paperin (SC) ja kevytpäällysteisen paperin (LWC) pituusleikkauksessa.
Pituusleikkauksen jälkeen rullat pakataan tai arkitetaan eli leikataan arkeiksi arkituskoneessa.
AC Vantaa

| AC Vantaa |
| --- | --- |

Koko nimi:  Jalkapalloseura Airport City Vantaa Ry
Perustettu:  1998
Lakkautettu:  2013
Kaupunki:  Vantaa, Suomi
Kenttä:  Myyrmäen jalkapallostadion
Infobox OKNimi-testi OK: 
Airport City Vantaa eli AC Vantaa oli vuonna 1998 perustettu vantaalainen jalkapallo- ja futsalseura. AC Vantaan kotikenttänä oli ISS Stadion Myyrmäessä. AC Vantaa fuusioitui Team Vanpan kanssa vuonna 2013.
Seuran edustusjoukkueen sarjataso oli vuodesta 2004 lähtien Kolmonen. Joukkue pelasi parhaimmillaan myös Ykkösessä kausilla 1999 ja 2001 sekä Kakkosessa kausilla 2000, 2002–2003 ja 2010. Edustusjoukkueen lisäksi seuralla oli kakkosjoukkue, ikämiesjoukkue, naisjoukkue ja yksi juniorijoukkue.
ISS Stadion
Historia

Seura perustettiin alun perin vantaalaisten kasvattajajoukkueiden yhteiseksi edustusjoukkueeksi. AC Vantaata olivat perustamassa TiPS:n ja VJS:n edustukset sekä KoiPS, PK-50 ja IVU. AC Vantaan edustusjoukkue aloitti vuonna 1999 TiPS:n ansaitsemalla paikalla Ykkösessä. Ensimmäisen kauden jälkeen sarjataso vaihtui Kakkoseen ja joukkueen taustalle ehti syntyä sisäisiä ristiriitoja. Ensimmäisenä elinvuotenaan AC Vantaa kuitenkin saavutti seurahistoriansa suurimman saavutuksen, kun sen A-juniorit voittivat Suomen-mestaruuden. Edustusjoukkueen paluu ykköseen onnistui yhden Kakkosessa vietetyn kauden jälkeen. Visiitti jäi kuitenkin yhden kauden mittaiseksi ja seurasi uudelleen putoaminen Kakkoseen. Seppo Hautala vetäytyi toiminnasta kauden 2001 jälkeen. Kauden 2003 jälkeen seura putosi Kolmoseen.
Tammikuussa 2004 vanha hallitus päätti lopettaa AC Vantaan toiminnan. Seuran jatkon päätti ottaa haltuunsa pitkien neuvottelujen jälkeen VJS:n vuoden 2003 Kolmosen joukkueen kokeneet pelaat. Mukaan jäi myös muutamia edellisen kauden AC Vantaan pelaajia. Samalla Seppo Hautala päätti lähteä mukaan muutaman vuoden hiljaiselon jälkeen rakentamaan uutta vantaalaista "futiskulttuuria". Pasi Kujala ja Saku Savolainen vastasivat valmennuksesta kausilla 2004-2010. Kaudesta 2011 alkaen pelaajavalmentajina ovat toimineet Wiljam Halli ja Marko Johansson. Kymmenen vuoden taipaleen kunniaksi seuran logo uudistui ja pelipaidoiksi tuli musta-valkoiset "shakkipaidat" kaudesta 2008 alkaen.
AC Vantaa pelasi kauden 2009 läpi Kolmosessa ilman pistemenetyksiä saavuttaen maksimipistemäärän 66 ja nousten lohkovoittajana Kakkoseen. Kausi 2010 päättyi kolmanteentoista sijaan ja putoamiseen takaisin Kolmoseen. Kausi 2011 Kolmosessa päättyi lohkovoittoon ja kaksiosaisessa karsinnassa Kakkosen paikasta voittoon lappeenrantalaisesta PEPOsta vierasmaalisäännön perusteella. Näin ollen AC Vantaa palaa Kakkoseen yhden välivuoden jälkeen kaudeksi 2012.
Seuran entiset aktiivit järjestävät Sykähdyttävin hetki -gaalaillan Itämerellä 7. lokakuuta 2022. Tapahtuman tarkoituksena oli kunnioittaa seuratyöhön osallistuneiden työpanosta ja muistella hetkiä yhteisen matkan varrelta. Samassa yhteydessä seura päivitti 10-vuotisjuhlajulkaisussa esitettyjä pelaaja-arvioita laajentaen ne urakohtaisiksi arvioiksi. Arviointiraadin puheenjohtajana ja ainoana jäsenenä toimi Pappa Nousiainen.
Aiheesta muualla

AC Vantaan 10-vuotisjuhlajulkaisu (Arkistoitu versio)
Aaltoyhtälö

Pulssi etenemässä nauhassa, jonka molemmat päät ovat kiinnitettyjä.
Aaltoyhtälö on hyperbolinen toisen kertaluvun osittaisdifferentiaaliyhtälö, joka kuvaa etenevää harmonista aaltoa. Yhtälö saa eri muotoja riippuen siitä, kuinka aaltoa välitetään ja mikä on väliaineena.
Kaikki aallot eivät ole sinimuotoisia eli sinusoidisia. Yksi esimerkki epäsinusoidisesta aallosta on pulssi, joka kulkee x-akselin suuntaan osoittavaa narua pitkin nopeudella c. Pulssin korkeus maasta on φ. Matka, jonka pulssi kulkee ajanhetken t ja ajanhetken 0 välillä on ct.
Yksiulotteisena tämä yhtälö saa muodon:
Tämän yhtälön yleinen ratkaisu, aaltofunktio, (Jean le Rond d'Alembertin antamassa muodossa) on
Tässä  F ja  E voidaan ajatella kahdeksi pulssiksi, jotka etenevät alas narua, toinen +x ja toinen -x suuntaan. Jos korvaamme ylemmässä yhtälössä x:n tilalle suunnat x, y, z, saamme kolmessa ulottuvuudessa etenevän aallon yhtälön
missä Laplacen operaattori
Funktio  \phi (x,t) esittää aaltoliikkeessä värähtelevää suuretta, joka voi olla esimerkiksi pinnan korkeus veden pinnalla etenevissä aalloissa, paine ääniaalloissa tai sähkökentän voimakkuus sähkömagneettisissa aalloissa. Yhtälössä esiintyvä parametri v on aaltoliikkeen nopeus, sähkömagneettisten aaltojen tapauksessa valonnopeus c.
Epähomogeeninen aaltoyhtälö voi aiheuttaa massan liikettä.
Eräs tunnettu esimerkki aaltoyhtälöstä on Schrödingerin yhtälö, joka kuvaa hiukkasen aaltomaista käyttäytymistä kvanttimekaniikassa. Ratkaisuja tähän yhtälöön ovat aaltofunktiot, joilla voidaan kuvata hiukkasen todennäköisyysjakaumaa.
ACiD Productions

Acidin jäsenten Ansichrist ja Rad Man tekemä BitchX-ANSI-logo
ACiD Productions (ACiD) on underground-ryhmä digitaalisia taiteilijoita. Vuonna 1990 perustettu ryhmä keskittyi aluksi ANSI-taiteeseen BBS:iä varten. Ryhmä on viime aikoina laajentanut aluettaan muun graafisen median ja ohjelmistotuotannon aloille.
Historia

ANSI Creators In Demandin perustivat RaD Man, Shadow Demon, Grimm, The Beholder ja Phantom vuonna 1990. He keskittyivät aluksi ANSI- ja ASCII-taiteeseen, mutta ryhmä haarautui myöhemmin tekemään esimerkiksi musiikkia (ns. trackereilla), demoja, ja multimediaohjelmia (kuten esimerkiksi kuvankatseluohjelmia).
1990-luvun puolessavälissä ACiD perusti useita alaryhmiä keskittymään enemmän näihin alueisiin. Esimerkiksi Remorse on virallinen alaryhmä, joka on vastuussa ASCII- ja muusta tekstipohjaisesta taiteesta, ja pHluid taas vastaa musiikin tuotannosta.
Nykyään ACiD keskittyy lähinnä digitaalisen taiteen säilyttämiseen, radio-ohjelmiin ja DVD-pohjaisen artskenearkiston myyntiin (Dark Domain -DVD-ROM, 2004).
Aiheesta muualla

Ryhmän sivut (englanniksi)
18,19-dehydrobuprenorfiini

| 18,19-Dehydrobuprenorfiini |
| --- | --- |

Tunnisteet
IUPAC-nimi:  17-syklopropyylimetyyli-4,5α-epoksi-6α,14α etano-7α-(1-hydroksi-1,2,2-trimetyylipropyyli)-6β-metoksimorfinan-3-oli
CAS-numero:  155203-05-7
PubChem CID:  21595536
Ominaisuudet
Molekyylikaava:  C29H39NO4
Moolimassa:  465,62 g/mol
18,19-dehydrobuprenorfiini (HS-599) on buprenorfiinin didehydrojohdos. Ainoa ero on kaksoissidos C18-C19 välillä. Sillä on noin kaksinkertainen teho buprenorfiiniin ja 50-kertainen morfiiniin verrattuna. Eläinkokeissa sillä on todettu olevan pitkäkestoinen kivunlievitys.
18,19-dehydrobuprenorfiini ei ole aiheuttanut ehdollistettua paikkahakuisuutta koe-eläimissä toisin kuin buprenorfiini ja morfiini. 18,19-Dehydrobuprenorfiinilla on suunnilleen kolminkertainen affiniteetti μ-opioidireseptoriin mutta pienempi δ- ja κ-opioidireseptoreihin buprenorfiiniin verrattuna.
Perna (yhtye)

Perna on suomalainen yhtye. Yhtyeen kokoonpanoon kuuluu laulaja Beibi P (Jussi Pelkonen), basisti Perussastamala (Mikael Saastamoinen), saksofonisti Jarmojarno (Jarno Tikka) ja rumpali Rhythm Sam (Sami Nummela). Yhtye on julkaissut albumin Valhalla Simhall Suola-Apina Recordsin kautta. Rumban Tuomas Aflecht kuvaa yhtyeen musiikkia jazzin, punkin ja aggressiivisen rockin sekoitukseksi.
Diskografia

Valhalla Simhall (2017)
Otto Ohlendorf

Otto Ohlendorf SS-Brigadeführerin univormussa vuonna 1943.
Otto Ohlendorf (4. helmikuuta 1907 – 7. kesäkuuta 1951) oli saksalainen Sicherheitsdienstin korkea-arvoinen upseeri ja oikeustieteen tohtori. Toisen maailmansodan aikana hän toimi muun muassa Einsatzgruppe D:n komentajana.
Sukutausta ja opinnot

Ohlendorf syntyi tilanomistajan poikana Hoheneggelsenissa lähellä Hildesheimia Saksassa. Hän liittyi kansallissosialistiseen puolueeseen vuonna 1925 (jäsennumero 6 531) ja puolueen taistelujärjestö SS:ään vuonna 1926 (jäsennumero 880). Ohlendorf opiskeli talous- ja oikeustiedettä Leipzigissa ja Göttingenissä. Oikeustieteen tohtoriksi hän väitteli italialaisesta Pavian yliopistosta.
Ura natsihallinnossa

Alkuvuodesta 1936 SS-Hauptsturmführer Ohlendorf nimitettiin talousjohtajaksi turvallisuuspalvelu SD:hen. Toukokuussa 1936 hänet ylennettiin SS-Sturmbannführeriksi. Vuonna 1939 Ohlendorf sai SS-Standartenführerin arvon ja hänet nimitettiin RSHA:n alaisuudessa toimineen SD:n kotimaan osaston päälliköksi (Leiter des Amtes III [Deutsche Lebensgebiete]).
Kesäkuussa 1941 hänet käskettiin Einsatzgruppe D:n komentajaksi, toiminta-alueenaan Bessarabia, Bukovina, Etelä-Ukraina ja Krimin niemimaa. Ohlendorfin Einsatzgruppe toteutti muun muassa Simferopolin joukkomurhan joulukuussa 1941, jolloin yli 
14 000 ihmistä surmattiin. Uhreista suurin osa oli juutalaisia. Kesäkuun 1941 ja heinäkuun 1942 välisenä aikana Ohlendorfin joukot teloittivat noin 90 000 ihmistä. Einsatzgruppe D:n komentajana hän toimi heinäkuuhun 1942 asti, jonka jälkeen Ohlendorf jatkoi SD:n kotimaan osaston päällikön tehtäviään. Vuonna 1943 Ohlendorf nimitettiin elinkeinoministeriön alivaltiosihteeriksi, vastuualueenaan sodanjälkeisen talouden suunnittelu. Marraskuussa 1944 Ohlendorf ylennettiin kenraaliluutnantiksi (SS-Gruppenführer und Generalleutnant der Polizei).
Tuomio

Otto Ohlendorf tuomittiin Nürnbergin oikeudenkäynneissä kuolemaan ja hänet teloitettiin Landsbergin vankilassa hirttämällä 7. kesäkuuta 1951.
Populaarikulttuurissa

Otto Ohlendorfin hahmo esiintyy Gerald Greenin kirjassa Polttouhrit ja teokseen perustuvassa samannimisessä televisiodraamassa.
Aiheesta muualla

Kuvia tai muita tiedostoja aiheesta Otto Ohlendorf Wikimedia Commonsissa
Otto Ohlendorf Einsatzgruppen-oikeudenkäynnissä Nürnbergissä 1948.
Aamiainen Tiffanylla

| Aamiainen Tiffanylla> Breakfast at Tiffany’s.Alkuperäisteos |
| --- | --- |
Kirjailija:  Truman Capote
Julkaistu:  1958
Suomennos
Suomentaja:  Inkeri Hämäläinen Kristiina Kivivuori
Kustantaja:  Tammi
Julkaistu:  1967
Ulkoasu:  sidottu
Löydä lisää kirjojaKirjallisuuden teemasivulta
Aamiainen Tiffanylla (Breakfast at Tiffany’s) on Truman Capoten kirja vuodelta 1958. Suomeksi teos ilmestyi vuonna 1967 Tammen kustantamana. Suomennostyön tekivät Inkeri Hämäläinen ja Kristiina Kivivuori.
Blake Edwards ohjasi kirjan pohjalta samannimisen elokuvan, joka sai ensi-iltansa vuonna 1961.
Tausta

Kirjan päähenkilön persoonan esikuvaksi on väitetty useita henkilöitä, kuten Oona O’Neill. Toinen esimerkki on New Yorkin seurapiireissä liikkunut Carol Marcus, joka avioitui kirjailija William Saroyanin kanssa (kahdesti) ja myöhemmin näyttelijä Walter Matthaun kanssa.
1420

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

21. toukokuuta: Troyesin rauhansopimus
Syntyneitä

15. tammikuuta – Bernardo Bandini Baroncelli, firenzeläinen kauppias ja Pazzi-salaliiton jäsen (k. 1479)
14. lokakuuta – Tomás de Torquemada, espanjalainen dominikaanimunkki ja ensimmäinen suurinkvisiittori (k. 1498)
Lambert, Monacon herra (k. 1494)
Nicolò Barbaro, venetsialainen laivaston välskäri (k. 1494)
Nicolas Jenson, ranskalainen kirjanpainaja, kirjainmuotoilija ja kaivertaja (k. 1480)
John Morton, englantilainen arkkipiispa, lordikansleri ja Oxfordin yliopiston kansleri (k. 1500)
Sesshū Tōyō, japanilainen taiteilija (k. 1506)
Pitztal

Näkymä Pitztaliin.
Pitztal on 40 km pitkä sivulaakso Itävallan Tirolissa. Laaksossa virtaa Pitzejoki eli Pitzbach.
Pitztalissa on hiihtoalue Pitztaler Gletscher, jossa käy vuosittain 1,2 miljoonaa matkailijaa. Alueen hotelleissa ja täysihoitoloissa on 8 000 vuodepaikkaa. Seudun kyliä ovat Arzl im Pitztal, Wenns, Jerzens, St. Leonhard im Pitztal.
Alppihiihtäjä Benjamin Raich on kotoisin Arzlista.
Aiheesta muualla

Pitztal
150-luku

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
Merkittäviä henkilöitä

Antoninus Pius, Rooman keisari (138–161).
1500-luvun ensikymmen

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtui vuosikymmenen aikana

1500
Pedro Álvares Cabral löysi nykyisen Brasilian.
1502
Kristoffer Kolumbus lähti neljännelle ja viimeiselle matkalleen Amerikkaan.
1503
Saksalaisvaltiot kävivät Landshutin perimyssotaa.
1504
Johanna Mielipuoli nousi Kastilian kuningattareksi.
Suomessa esiintyi mahdollisesti ruttoa vuosina 1504–1505.
1505
Puolan kuningas Aleksanteri I sääti Nihil Novi -perustuslain, josta muodostui Puola-Liettuan valtion keskeinen valtiosääntö.
1507
Kartografi Martin Waldseemüller otti kartastossaan ensimmäisenä käyttöön nimen Amerikka.
1509
Henrik VIII nousi Englannin kuninkaaksi.
Parsley, Sage, Rosemary and Thyme

| Parsley, Sage, Rosemary & Thyme Simon & Garfunkel |
| --- | --- | --- |

Studioalbumin tiedot
 Julkaistu: 1966
 Tuottaja(t): Bob Johnston
 Tyylilaji: folk rock
 Kesto: 27.49
 Levy-yhtiö: Columbia Records
Simon & Garfunkelin muut julkaisut
| Sounds of Silence 1966 | Parsley, Sage, Rosemary & Thyme 1966 | The Graduate 1968 |
Parsley, Sage, Rosemary & Thyme on vuonna 1966 julkaistu Simon & Garfunkelin albumi. Albumin nimi on peräisin sen ensimmäisen kappaleen ”Scarborough Fair/Canticle” toisesta säkeestä. Levy sijoittui Yhdysvaltojen levymyyntilistalla parhaimmillaan 4. sijalle. Tuottajana toimi Bob Johnston.
Kappaleet ovat Paul Simonin erikseen mainittuja lukuun ottamatta. Viimeisessä kappaleessa "7´Clock News/Silent Night" Art Garfunkel soittaa pianomelodian.
Kappaleet

A-puoli
Scarborough Fair/Canticle (kansansävelmä, sovittanut P. Simon – A. Garfunkel) – 3.08
Patterns – 2.42
Cloudy – 2.10
Homeward Bound – 2.30
The Big Bright Green Pleasure Machine – 2.42
The 59th Street Bridge Song (Feelin' Groovy) – 1.43
B-puoli
The Dangling Conversation – 2.37
Flowers Never Bend with the Rainfall – 2.10
A Simple Desultory Philippic (Or How I Was Robert McNamara'd into Submission) – 2.12
For Emily, Whenever I May Find Her – 2.04
A Poem on the Underground Wall – 1.52
7 'Clock News/Silent Night (P. Simon – A. Garfunkel) – 2.01
Patueesi

Patueesi (aragoniaksi ja espanjaksi patués, katalaaniksi patuès) eli benaskeesi (aragoniaksi ja espanjaksi benasqués, katalaaniksi benasquès) on kielimuoto, jota puhutaan Vall de Benásissa Ribagorzan piirikunnassa Uescan maakunnassa Koillis-Aragoniassa. Kielimuoto on siirtymämurre aragonian ja katalaanin kielten välillä ja jakaa yhteisiä piirteitä myös oksitaanin kielen yhteyteen kuuluvan gaskonin murteen kanssa. On siis tulkinnanvaraista, minkä kielen murteeksi patueesi pitäisi laskea vai tulisiko sitä pitää peräti omana kielenään. Patueesia puhuu arvioitten mukaan noin 1 000–2 500 ihmistä.
Kielimuodon nimi

Kielimuodon puhujat ovat itse kutsuneet kieltään perinteisesti nimellä patués/patuès (vrt. esim. ranskan kielen sanaan patois, joka tarkoittaa murretta tai kansankieltä). Nimitys benasqués/benasquès on kielitieteilijöitten käyttöön ottama.
Kielimuodon ominaispiirteet > Äänneoppi

Tärkeimmät äänneopilliset erot patueesin ja muitten aragonian yleiskielen välillä ovat seuraavat:
Aragonian yleiskielessä on viisi vokaalifoneemia: /u/, /o/, /a/, /e/, /i/. Patueesissa sen sijaan esiintyy katalaanin tapaan puolisuppeitten /o/:n ja /e/:n lisäksi puoliväljät /ɔ/ ja /ε/. Vokaalin laatu voi erottaa kaksi erimerkityksistä sanaa toisistaan: fór ['for] ’uuni’, fòr ['fɔr] ’vahva’.
Aragonian yleiskielessä esiintyy soinniton dentaalinen frikatiivi [θ], jota merkitään kirjaimilla z ja c äänneympäristöstä riippuen aivan kuten espanjankin kielessä. Patueesista, kuten myös katalaanista, tämä äänne puuttuu ja sen tilalla äännetään [s]. Tiettyjen sanojen monikon pääte on aragonian kielessä -tz, ja tämä kirjainyhdistelmä ääntyy yleiskielessä pelkkänä [θ]:nä, t ei siis äänny lainkaan. Patueesissa äänetään kuitenkin [ts]: siudats ’kaupungit’ (vrt. aragonian yleiskielellä ciudatz).
Aragonian yleiskielessä o ja e ovat diftongiutuneet tietyin ehdoin painollisessa tavussa ue:ksi ja ie:ksi aivan kuten espanjankin kielessä. Patueesissa, kuten myöskään katalaanissa, tätä diftongiutumista ei ole tapahtunut: fèl ['fεl] ’uskollinen’, fòc ['fɔk] ’tuli’ (vrt. aragonian yleiskielellä fiel, fuego).
Vall de Benásin pohjoisosassa puhuttavassa alamurteessa a muuttuu e:ksi nominatiivien monikkomuodoissa ja joissain verbimuodoissa, kuten tapahtuu myös katalaanin kielessä ja asturian kielen keskimurteissa. Esim. Les franseses se'n tornen ta París. ’Ranskalaiset palaavat Pariisiin.’ (vrt. aragonian yleiskielessä: Las fransesas se'n tornan ta París.)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: an:Benasqués
Käännös suomeksi
Pekka Martikainen

Pekka Tapani Martikainen (s. 1966) on suomalainen väestötieteilijä, joka on toiminut väestötieteen professorina Helsingin yliopiston valtiotieteellisessä tiedekunnassa 1. lokakuuta 2009 lähtien. Hän johtaa lisäksi Helsingin yliopiston Väestöntutkimuksen yksikköä. Hän väitteli tohtoriksi London School of Economics -oppilaitoksessa vuonna 1994.
Martikainen valittiin Suomalaisen Tiedeakatemian jäseneksi vuonna 2013. Hän sai vuonna 2021 Euroopan tutkimusneuvostolta rahoituksen johtamaansa tutkimukseen nimeltä Social inequalities in population health: integrating evidence from longitudinal, family-based and genetically informed data.
Paul Ruddin filmografia

Paul Rudd San Diego Comic-Conissa 2014.
Tämä on Paul Ruddin filmografia.
Televisio

| Vuosi | Sarja | Rooli | Huomioita |
| --- | --- | --- | --- |
| 1992–1995 | Rakkaat siskot | Kirby Philby | 20 jaksoa |
| 1993 | The Fire Next Time | David | 1 jakso |
| 1994 | Rebel Highway | Jimmy Rusoff | 1 jakso |
| 1994 |  Wild Oats | Brian Grant | kuusiosainen minisarja |
| 1996 | Clueless - Huolettomat | Sonny | 1 jakso |
| 2000 | Strangers with Candy | Brent Brooks | 1 jakso |
| 2000 | Deadline | Zander Price | 1 jakso |
| 2002–2004 | Frendit | Mike Hannigan | 18 jaksoa |
| 2005 | The Daily Show | Gene Safken | 1 jakso |
| 2005 |  Stella | Greg | 1 jakso |
| 2006 | Cheap Seats: Without Ron Parker | Dave Penders | 1 jakso |
| 2006 | Robot Chicken | TV-juontaja, Ang Lee, sukkanuket, Jasper-urpohaamu | äänirooli, 1 jakso |
| 2006–2007 | Reno 911! | Guy Gerricault | 5 jaksoa |
| 2007 | The Naked Trucker and T-Bones Show | antagonistinen matkustaja | 1 jakso |
| 2007 | Veronica Mars | Desmond Fellows | 1 jakso |
| 2008 | Pikku-Britannia USA | ranskalainen presidentti | 1 jakso |
| 2008 | Wainy Days | Alias | 1 jakso |
| 2011 | Saturday Night Live | Austin Vogelchuck, suojelija | 1 jakso |
| 2011–2020 | Simpsonit | oma itsensä, Judd Apatow, tohtori Zander | äänirooli, 3 jaksoa |
| 2012 |  Louie | oma itsensä | 1 jakso |
| 2012, 2014 | The Greatest Event in Television History | Kip, Buffy, ohjaaja | 2 jaksoa |
| 2012–2015 | Parks and Recreation | Bobby Newport | 5 jaksoa |
| 2013 | Palavaa rakkautta | Nate | 3 jaksoa |
| 2013 | Hudson Valley Ballers | Tampa St. Pete | 2 jaksoa |
| 2014 | TripTank | Tom | äänirooli, tuntemattomat jaksot |
| 2015 | Moone Boy | George Gershwin | 1 jakso |
| 2015 | WHIH News Front | Scott Lang / Muurahaismies | 2 jaksoa |
| 2015 | Wet Hot American Summer: First Day of Camp | Andy | kahdeksanosainen minisarja |
| 2015 | Neon Joe, Werewolf Hunter | oma itsensä | 1 jakso |
| 2016 | Bob's Burgers | Jericho | äänirooli, 1 jakso |
| 2017 |  Nightcap | oma itsensä | 1 jakso |
| 2017 | Wet Hot American Summer: Ten Years Later | Andy | 6 jaksoa |
| 2018 | iZombie | oma itsensä | 1 jakso |
| 2018 |  Conan | Sethey Boone | 1 jakso |
| 2019 | Saturday Night Live: Cut For Time | herra Mikrosiru | 1 jakso |
| 2021– | What If...? | Scott Lang / Muurahaismies | äänirooli; 2 jaksoa |
Aiheesta muualla

Kuvia tai muita tiedostoja aiheesta Paul Rudd Wikimedia Commonsissa
Paul Rudd Elonetissä.
Paul Rudd Allmoviessa (englanniksi)
Paul Rudd Internet Movie Databasessa. (englanniksi)